ಫರ್ಡಿನಾಂಡ್ ಮೊಂಗಿನ್ ಡಿ ಸಸ್ಯೂರ್ ಜಿನಿವಾದಲ್ಲಿ ೧೮೫೭ ರಲ್ಲಿ ಜನಿಸಿದನು.ತಂದೆ ಹೆನ್ರಿ ಲೂಯಿಸ್ ಫ್ರೆಡರಿಕ್ ಡಿ ಸಸ್ಯೂರ್,ಖನಿಜಶಾಸ್ತ್ರಜ್ನ,ಕೀಟಶಾಸ್ತ್ರಜ್ನ, ಜೀವವರ್ಗೀಕರಣ ವಿಜ್ಞಾನಿ. ಸಸ್ಯೂರ್ ತನ್ನ ಹದಿನಾಲ್ಕನೇ ವಯಸ್ಸಿನಲ್ಲಿಯೇ ಗಣನೀಯವಾದ ಪ್ರತಿಭೆ ಮತ್ತು ಬೌದ್ದಿಕ ಸಾಮರ್ಥ್ಯವನ್ನು ತೋರುತ್ತಿದ್ದ. ಲ್ಯಾಟಿನ್,ಗೀಕ್,ಸಂಸ್ಕ್ರುತದ ಅಧ್ಯಯನದ ನಂತರದ ವರ್ಷಗಳಲ್ಲಿ ಜಿನಿವಾ ವಿಶ್ವವಿದ್ಯಾನಿಲಯದಲ್ಲಿ ವಿವಿಧ ವಿಷಯಗಳ ಅಧ್ಯಯನ ಕೈಗೊಂಡು, ಲಿಫ್ಸೀಗ್ ವಿಶ್ವವಿದ್ಯಾನಿಲಯದಲ್ಲಿ ೧೮೭೬ ರಲ್ಲಿ ಪದವಿಯನ್ನು ಪಡೆದನು.

ತನ್ನ ಇಪ್ಪತ್ತೊಂದನೆ ವಯಸ್ಸಿನಲ್ಲಿ " ಮೆಮೊರೆಸರ್ ಲೇ ಸಿಸ್ಟಮಪ್ರಿಮಿಟಿವ್ ದೈಸ್ ವಯೊಲೆಸ್ಡಾನ್ಸ್ ಲೇಸ್ ಲಾಂಗ್ಸ್ ಇಂಡೊ-ಯೂರೊಪಿನ್ಸ್" (ಡೆಸರ್ಟೆಷನ್ ಆನ್ ದಿ ಪ್ರಿಮಿಟಿವ್ ವೊವೆಲ್ ಸಿಸ್ಟಮ್ ಇನ್ ಇಂಡೊ-ಯೂರೊಪಿಯನ್ ಲ್ಯಾಂಗ್ವೆಜಸ್) ಎಂಬ ಪುಸ್ತಕವನ್ನು ಪ್ರಕಟಿಸಿ, ನಂತರ ಲೊಕೆಟಿವ್ ಆಬ್ಸಲ್ಯೂಟ್ ಎಂಬ ವಿಷಯದ ಮೇಲೆ ಸಂಸ್ಕ್ರುತದಲ್ಲಿ ಸಂಶೋಧನಾ ಕಾರ್ಯವನ್ನು ಬರ್ಲಿನ್ ನಲ್ಲಿ ಕೈಗೊಂಡನು. ಲಿಪ್ಸೀಗ್ ನಗರಕ್ಕೆ ಮರಳಿದ ನಂತರ ೧೮೮೦ ರಲ್ಲಿ ಡಾಕ್ಟರೇಟ್ ನೀಡಲಾಯಿತು. ತದ ನಂತರ, ಪ್ಯಾರಿಸ್ ನಲ್ಲಿ ಸಂಸ್ಕ್ರುತ,ಗಾಥಿಕ್ ಮತ್ತು ಒಲ್ಡ್ ಹೈ ಜರ್ಮನ್, ಮತ್ತು ಇತರ ವಿಷಯಗಳಲ್ಲಿ ಪ್ರಾದ್ಯಾಪಕನಾಗಿದ್ದನು.

ಹನ್ನೊಂದು ವರ್ಷಗಳಕಾಲ ಇಕೊಲೆ ಪ್ರಾಟಿಕ್ ಡೆಸ್ ಹೊಟಿಸೆಟ್ಯುಡ್ಸ್ ಬಗ್ಗೆ ಬೊದಿಸುವ ಸಂಧರ್ಭದಲ್ಲಿ ಚೆವೆಲಿಯರ್ ಡಿ ಲ ಲೆಜಿಯಾಂಡ್ ಹೊನರ್( ನೈಟ್ ಆಫ್ ದಿ ಲೆಜಿಯಾನ್ ಆಫ್ ಹಾನರ್) ಎಂದೇ ಹೆಸರು ಪಡೆದನು. ಜಿನಿವಾದಿಂದ ೧೮೯೧ ರಲ್ಲಿ ಪ್ರಾದ್ಯಾಪಕತ್ವಕ್ಕೇ ಆಹ್ವಾನ ಬಂದಾಗ ಜಿನಿವಾಕ್ಕೇ ಹಿಂತಿರುಗಿದನು. ಸಸ್ಯೂರ್ ತನ್ನ ಜೀವನದ ಉಳಿದ ಭಾಗವನ್ನು ಜಿನಿವಾ ವಿಶ್ವವಿದ್ಯಾನಿಲಯದಲ್ಲಿ ಸಂಸ್ಕೃತ ಮತ್ತು ಇಂಡೊ-ಯೊರೊಪಿಯನ್ ಭಾಷೆಗಳನ್ನು ಬೋದಿಸುವುದರೊಂದಿಗೆ ಕಳೆದರು. ಸಸ್ಯೂರ್ ೧೯೦೭ ರಿಂದ ' ಕೋರ್ಸ್ ಆಫ್ ಜನರಲ್ ಲಿಂಗ್ವಿಸ್ಟಿಕ್ಸ್' ವಿಷಯವನ್ನು ಬೋದಿಸಲು ಪ್ರಾರಂಭಿಸಿದ್ದಲ್ಲದೆ,ಅದನ್ನು ಮೂರು ಬಾರಿ ೧೯೧೧ರ ಅಂತ್ಯದ ವರೆಗೆ ಬೋದಿಸಿದನು. ೧೯೧೩ರಲ್ಲಿ ಸ್ವಿಡ್ಜರ್ ಲ್ಯಾಂಡ್ ನ ವುಫ್ಲೆನ್ಸ್-ಲೆ-ಚಾಟಿವ್,ವಾಡ್ ಎಂಬಲ್ಲಿ ಮರಣ ಹೊಂದಿದನು. ಇವನ ಮಗ ರೇಮಂಡ್ ಡಿ ಸೊಸ್ಸೂರ್ ಮನೋವಿಶ್ಲೇಷಕ.
ಸಸ್ಯೂರ್ ೧೮೮೦ ಮತ್ತು ೧೮೯೦ರ ದಶಕದಲ್ಲಿ ಹಲವಾರು ಬಾರಿ 'ಸಾಮಾನ್ಯ ಭಾಷಾವಿಜ್ಞಾನ' ವಿಷಯದ ಬಗ್ಗೆ ಪುಸ್ತಕ ಬರೆಯಲು ಪ್ರಯತ್ನಿಸಿದ್ದಾನೆ. ೧೯೧೬ರಲ್ಲಿ ೧೯೦೭ ಮತ್ತು ೧೯೧೧ ರ ನಡುವಿನ ಭಾಷಾ ವರ್ಣನೆಯ ಪ್ರಮುಖ ತತ್ವಗಳ ಬಗ್ಗೆ ಸಸ್ಯೂರ್ ನೀಡಿರುವ ಉಪನ್ಯಾಸಗಳನ್ನು ಅವನ ಶಿಷ್ಯರು ಸಂಗ್ರಹಿಸಿ ಸಸ್ಯೂರ್ ನ ಮರಣದ ನಂತರ "ಕೋರ್ಸ್ ಡೇ ಲಿಂಗ್ವಿಸ್ಟಿಕ್ ಜನರಲ್" ಎಂಬ ಹೆಸರಿನಲ್ಲಿ ಪುಸ್ತಕವನ್ನು ಪ್ರಕಟಗೊಳಿಸಿದರು. ಇವನ ಕೆಲವು ಬರಹಗಳಲ್ಲಿ ಪೂರ್ಣಗೊಳ್ಳದ ಪ್ರಬಂದಗಳನ್ನು ೧೯೯೬ರಲ್ಲಿ ಅನ್ವೇಷಿಸಲಾಯಿತು, ಆದರೂ ಬಹುಪಾಲು ಅಂಶಗಳು ಇಗಾಗಲೇ ಇಂಗ್ಲರ್ ನ ಕ್ರಿಟಿಕಲ್ ಎಡಿಷನ್ ಅಫ್ ದ ಕೋರ್ಸ್ ಎಂಬ ಪುಸ್ತಕದಲ್ಲಿ ೧೯೬೭ ಮತ್ತು ೧೯೭೪ ರಲ್ಲಿ ಪ್ರಕಟಗೊಂದಿವೆ.

ಮೈಲಿಗಲ್ಲುಗಳು
ಜೀವನ ಚರಿತ್ರೆ
ಹೊರಗಿನ ಭಾಷಾವಿಜ್ಞಾನಿಗಳ ಪ್ರಭಾವ
ಕೋರ್ಸ್ ಇನ್ ಜನರಲ್ ಲಿಂಗ್ವಿಸ್ಟಿಕ್ಸ್